LIETUVOS RESPUBLIKOS TEISINGUMO MINISTRAS

ĮSAKYMAS

DĖL PAVEDIMO KALĖJIMŲ DEPARTAMENTUI PRIE LIETUVOS RESPUBLIKOS TEISINGUMO MINISTERIJOS IR KAI KURIŲ LIETUVOS RESPUBLIKOS TEISINGUMO MINISTRO ĮSAKYMŲ PRIPAŽINIMO NETEKUSIAIS GALIOS

2022 m. gruodžio 22 d. Nr. 1R-421

Vilnius

Atsižvelgdama į Lietuvos Respublikos bausmių vykdymo sistemos įstatymo (2022 m. birželio 28 d. įstatymo Nr. XIV-1197 redakcija) 8 straipsnio 2 dalį ir Lietuvos kalėjimų tarnybos nuostatų, patvirtintų Lietuvos Respublikos teisingumo ministro 2022 m. rugsėjo 7 d. įsakymu Nr. 1R‑303 „Dėl Kalėjimų departamentui prie Lietuvos Respublikos teisingumo ministerijos pavaldžių biudžetinių įstaigų reorganizavimo“, 14.16 papunktį:

1. Pavedu Kalėjimų departamentui prie Lietuvos Respublikos teisingumo ministerijos parengti ir iki 2023 m. vasario 1 d. patvirtinti Lietuvos kalėjimų tarnybos ir Lietuvos probacijos tarnybos uždaviniams įgyvendinti reikalingos informacinės sistemos nuostatus.

2. Pripažįstu netekusiais galios:

2.1. Lietuvos Respublikos teisingumo ministro 2016 m. vasario 3 d. įsakymą Nr. 1R-33 „Dėl Kalėjimų departamento prie Lietuvos Respublikos teisingumo ministerijos informacinės sistemos nuostatų patvirtinimo“ su visais pakeitimais ir papildymais;

2.2. Lietuvos Respublikos teisingumo ministro 2016 m. vasario 3 d. įsakymą Nr. 1R-34 „Dėl Kalėjimų departamento prie Lietuvos Respublikos teisingumo ministerijos informacinės sistemos duomenų saugos nuostatų patvirtinimo, saugos įgaliotinio, administratorių skyrimo ir saugos politiką įgyvendinančių dokumentų rengimo“ su visais pakeitimais ir papildymais.

3. Nustatau, kad šio įsakymo 2 punktas įsigalioja 2023 m. vasario 1 d.

Teisingumo ministrė	Ewelina Dobrowolska